
	Informatīvais ziņojums
Informatīvais ziņojums "Par pārtikas atbalsta un pamata materiālās palīdzības sniegšanu vistrūcīgākajiem iedzīvotājiem 2028.-2034. gadā"
	Priekšlikums
Prezentācijā norādīts, ka pārtikas un pamata materiālās palīdzības sniegšanai jaunajā ES fondu 2028.–2034. gada plānošanas periodā būs nepieciešams vismaz esošajā apmērā finansējums.
Lūdzam informatīvajā ziņojumā precizēt 2028.–2034. gada atbalsta finansēšanas modeli, paredzamos ES fondu un valsts budžeta finansējuma avotus

Informatīvais ziņojums "Par pārtikas atbalsta un pamata materiālās palīdzības sniegšanu vistrūcīgākajiem iedzīvotājiem 2028.-2034. gadā"
	Priekšlikums
Pašreizējais ESF+ finansējuma atlikums atbalsta sniegšanai ir pietiekams indikatīvi līdz 2028. gada 1.–2. ceturksnim, savukārt jaunā perioda atbalsta sistēmai jāuzsāk darbība 2028. gadā. Tādēļ pastāv pārejas perioda finansējuma un ieviešanas termiņu risks
Lūdzam informatīvajā ziņojumā paredzēt konkrētu pārejas mehānismu 2028. gadam un rīcību gadījumā, ja esošais ESF+ finansējums tiek izlietots agrāk vai jaunā plānošanas perioda finansējums nav pieejams paredzētajā termiņā, nepieļaujot pārtikas un pamata materiālās palīdzības sniegšanas pārtraukumu.

Informatīvais ziņojums "Par pārtikas atbalsta un pamata materiālās palīdzības sniegšanu vistrūcīgākajiem iedzīvotājiem 2028.-2034. gadā"
	Priekšlikums
Prezentācijā norādīts, ka nabadzības un sociālās atstumtības risks Latvijā joprojām ir augsts un ka atbalsts vistrūcīgākajiem iedzīvotājiem būs nepieciešams arī turpmāk. Ilgā plānošanas periodā preču cenas un mājsaimniecību pamatvajadzību izmaksas var būtiski mainīties.
Lūdzam paredzēt regulāru pārtikas un pamata materiālās palīdzības komplektu sastāva, apjoma un faktiskās vērtības pārskatīšanu, ņemot vērā cenu izmaiņas, uztura un pamatvajadzību prasības un mērķgrupas faktiskās vajadzības.

	Ilze Rudzīte (LPS)

Informatīvais ziņojums "Par pārtikas atbalsta un pamata materiālās palīdzības sniegšanu vistrūcīgākajiem iedzīvotājiem 2028.-2034. gadā"
	Priekšlikums
Prezentācijā tiešais atbalsts izvēlēts kā prioritārais modelis, pamatojoties uz pieejamību, samērīgām izmaksām un sociālo partneru atbalstu. Vienlaikus ilgā plānošanas periodā nepieciešams pārbaudīt, vai izvēlētais modelis saglabā efektivitāti un atbilst saņēmēju vajadzībām.
Lūdzam paredzēt periodisku tiešā atbalsta modeļa efektivitātes izvērtēšanu 2028.–2034. gada periodā, analizējot sasniedzamību, administrēšanas un loģistikas izmaksas, atbalsta faktisko vērtību saņēmējiem, saņēmēju vajadzību izmaiņas un iespējas nepieciešamības gadījumā pilnveidot atbalsta sniegšanas modeli.

